“นายกฯ” เรียกทีมเศรษฐกิจหารือด่วน คาดถกปลดล็อก “สงกรานต์”-มาตรการกระตุ้นท่องเที่ยว
“นายกฯ” เรียกทีมเศรษฐกิจหารือด่วน คาดถกปลดล็อก “สงกรานต์”-มาตรการกระตุ้นท่องเที่ยว
“นายกฯ” เรียกทีมเศรษฐกิจหารือด่วน คาดถกปลดล็อก “สงกรานต์”-มาตรการกระตุ้นท่องเที่ยว
5 มี.ค. 2564

รายงานข่าวจากทำเนียบรัฐบาล เปิดเผยว่า เช้าวันนี้ (5 มี.ค.64) พล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้เชิญทีมเศรษฐกิจและทีมที่ปรึกษาด้านเศรษฐกิจมาร่วมประชุม นำโดยนายสุพัฒนพงศ์ พันธ์มีเชาวน์ รองนายกรัฐมนตรีและ รมว.พลังงาน, นายกฤษฎา จีนะวิจารณะ ปลัดกระทรวงการคลัง, นายดนุชา พิชยนันท์ เลขาธิการสภาพัฒนาการเศรษฐกิจและสังคมแห่งชาติ (สศช.) หรือสภาพัฒน์ พร้อมด้วยทีมที่ปรึกษานายกรัฐมนตรี เช่น นายทศพร ศิริสัมพันธ์, นายไพรินทร์ ชูโชติถาวร, นายวิรไท สันติประภพ เป็นต้น
ทั้งนี้ คาดว่าจะมีการหารือมาตรการกระตุ้นเศรษฐกิจและเยียวยาต่อเนื่องภายหลังได้รับวัคซีนป้องกันโควิด-19 และรองรับช่วงเทศกาลสงกรานต์ โดยเฉพาะมาตรการ “เราชนะ” ตลอดจนปรับหลักเกณฑ์โครงการ “เที่ยวไทยวัยเก๋า” และเพิ่มสิทธิโครงการ “เราเที่ยวด้วยกัน” พร้อมจับตามาตรการช่วยเหลือข้าราชการที่ได้รับผลกระทบโควิด-19